CELEX: C2004/106/34
Language: el
Date: 2004-04-30 00:00:00
Title: Υπόθεση C-60/04: Προσφυγήτης Ιταλικής Δημοκρατίας κατά της Επιτροπής των Ευρωπαϊκών Κοινοτήτων, ασκηθείσαστις 12 Φεβρουαρίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 106/19
            
         Προσφυγή της Ιταλικής Δημοκρατίας κατά της Επιτροπής των Ευρωπαϊκών Κοινοτήτων, ασκηθείσα στις 12 Φεβρουαρίου 2004
   (Υπόθεση C-60/04)
   (2004/C 106/34)
   Η Ιταλική Δημοκρατία, εκπροσωπούμενη από τον I. M. Braguglia, avvocato, επικουρούμενο από τον A. Cingolo, avvocato dello Stato, άσκησε στις 12 Φεβρουαρίου 2004 ενώπιον του Δικαστηρίου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Δικαστήριο:
   
               —
            
            
               να ακυρώσει την απόφαση της Επιτροπής C(2003) 3971 τελ., της 26ης Νοεμβρίου 2003, περί ενδεικτικής κατανομής μεταξύ των κρατών μελών των πιστώσεων αναλήψεως υποχρεώσεων στο πλαίσιο των κοινοτικών πρωτοβουλιών για το χρονικό διάστημα 1994-1999, η οποία κοινοποιήθηκε, με το υπ' αριθ. SG(2003)D233063 έγγραφο του Γενικού Γραμματέα της Επιτροπής, στη Μόνιμη Αντιπροσωπεία της Ιταλίας στην Ευρωπαϊκή Ένωση, στις 26 Νοεμβρίου 2003.
            
         
               —
            
            
               να ακυρώσει όλα τα παραρτήματα και τις προπαρασκευαστικές πράξεις·
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι και κύρια επιχειρήματα:
   Ι   Έλλειψη νομικής βάσεως
   
               Ι Α
            
            
               Έλλειψη νομικής βάσεως: ανύπαρκτη εξουσία και εν πάση περιπτώσει μη συνδρομή των προϋποθέσεων εφαρμογής του άρθρου 12 του κανονισμού (ΕΟΚ) 2052/88 (1) κατά τη διάρκεια των προηγουμένων προγραμματισμών
            
         
               Ι Β1
            
            
               Έλλειψη νομικής βάσεως: παντελής ανυπαρξία εξουσίας τροποποιήσεως των ενδεικτικών κατανομών κατά την ημερομηνία της νέας αποφάσεως
            
         
               Ι Β2
            
            
               Έλλειψη νομικής βάσεως: παντελής έλλειψη αναφοράς στην ορθή διαδικασία.
            
         ΙΙ   Ανεπαρκής και αντιφατική αιτιολόγηση της προσβαλλόμενης αποφάσεως: μείζων πρόταση
   
               ΙΙ Α
            
            
               Ανεπαρκής και αντιφατική αιτιολόγηση σε σχέση με την επιλογή της διαδικασίας επιτροπών που ακολουθήθηκε για την υιοθέτηση της προσβαλλόμενης αποφάσεως
            
         
               ΙΙ Β
            
            
               Ανεπαρκής και αντιφατική αιτιολόγηση της προσβαλλόμενης αποφάσεως σε σχέση με τον τρόπο υπολογισμού της νέας ενδεικτικής κατανομής
            
         
               ΙΙ Γ
            
            
               Ανεπαρκής και αντιφατική αιτιολόγηση σε σχέση με διαφορετικό πίνακα αναφοράς προσαρτημένο στη νέα απόφαση σε σύγκριση με τον πίνακα που ήταν προσαρτημένος στην προηγούμενη απόφαση
            
         
               ΙΙ Δ
            
            
               Ανεπαρκής και αντιφατική αιτιολόγηση σε σχέση με την ημερομηνία αναφοράς για την αξιολόγηση του επιπέδου εκτελέσεως των κοινοτικών πρωτοβουλιών της περιόδου 1994-1999.
            
         
      (1)  ΕΕ L 185 της 15.7.1988, σ. 9.